**Επίσκεψη στο ΚΠΕ Ιθάκης**

Στα πλαίσια του περιβαλλοντικού προγράμματος με τίτλο : «Ομηρική Ιθάκη : Το ταξίδι του Οδυσσέα» , οργανώθηκε μια επίσκεψη στο Κ.Π.Ε. Ιθάκης την Πέμπτη 16/02/2017 με επιστροφή δυο μέρες αργότερα το Σάββατο 18/02/2017.

Στις 5:30 τα ξημερώματα της Πέμπτης συναντηθήκαμε εμείς, τα 30 παιδιά του προγράμματος (της δευτέρας και της τρίτης γυμνασίου) μαζί με τους συνόδους καθηγητές μας ώστε να επιβιβαστούμε στο λεωφορείο και να ξεκινήσουμε το 7ωρο ταξίδι μας για το νησί της Ιθάκης .Όλοι μας είχαμε κοιμηθεί ελάχιστες ώρες το προηγούμενο βράδυ λόγο της ανυπομονησίας μας, όμως αυτό δεν μείωσε στο ελάχιστο τη διάθεση μας. Παρά τα προβλήματα που πρόεκυψαν και μας ανάγκασαν να αλλάξουμε δυο φορές λεωφορείο, φτάσαμε στην ώρα μας για να πάρουμε το καράβι από τον Αστακό της Αιτωλοακαρνανίας για τον Πισαετο της Ιθάκης. Ο καιρός ήταν ζεστός και αυτό μας επέτρεπε να βγαίνουμε πάνω στο κατάστρωμα του πλοίου και να κοιτάζουμε τα κύματα περνώντας διπλά από αλλά νησιά.

Έπειτα από 3,5 ώρες στην Θάλασσα φτάσαμε επιτέλους στην περιβόητη Ιθάκη, το νησί του Οδυσσέα .Στο κέντρο, μας καλωσόρισαν οι υπεύθυνοι και μας περιέγραψαν το πρόγραμμα για τις επόμενες μέρες, πήγαμε στα δωμάτια και ταχτοποιήσαμε τα πράγματα μας. Το απόγευμα συναντηθήκαμε όλοι σάς μια αίθουσα όπου μας έδειξαν προβολές σχετικά με την ομηρική Ιθάκη αλλά και τον πλανήτη μας, τη γη. Όλες οι παρουσιάσεις αλλά και οι δραστηριότητες που ακλούθησαν, φαινόταν πως είχαν οργανωθεί με χαρά και μεράκι από τους υπευθύνους αφήνοντας την σχολική μας ομάδα ευχαριστημένη ,δείχνοντας της πως η εκπαίδευση δεν σχετίζεται μόνο με τα θρανία και τα βιβλία. Όταν ήρθε το βράδυ, αποφασίσαμε να κάνουμε βόλτες στο νησί όπου ο καθένας θα μπορούσε να απολαύσει το βραδινό του γεύμα σε ένα από τα λίγα, λόγο χειμώνα, ανοιχτά μαγαζιά. Η παρουσία του κόσμου ήταν ελλιπής, όμως εμείς ήμασταν μαγεμένοι από την ηρεμία του νησιού, το ιδιαίτερο αρχιτεκτονικό του στυλ και την γαληνή της θάλασσας.

Το επόμενο πρωί αφού φάγαμε το πλούσιο πρωινό μας, επισκεφτήκαμε στη βόρειο Ιθάκη την Ιερά Μονή των καθαρών, όπου ένας μοναχός μας διηγήθηκε την ιστορία του ναού. Έπειτα είδαμε κάποια μενιρ που βρισκόταν κρυμμένα ανάμεσα σε μια ποικιλία οπωροφόρων δέντρων και θάμνων. Όλοι μας κοιτούσαμε τους πελώριους αυτούς λίθους από κάτω, απορώντας πως μέσα στους αιώνες δεν έχουν πέσει. Αφού επισκεφτήκαμε και μια μικρή εκκλησία σένα χωριό τριών κάτοικων η όποια είχε κάποια ιδιαίτερα γνωρίσματα, γυρίσαμε στο Βαθύ (όπως ονομάζεται το μέρος όπου εδρεύει το Κ.Π.Ε. ) και φάγαμε μεσημεριανό αφού είχαμε ανανεώσει την συνάντηση μας με τους υπευθύνους για το απόγευμα.

Όταν έφτασε η ώρα, μαζευτήκαμε όλοι σε μια πλατεία όπου χωρισμένοι σε ομάδες θα παίζαμε το παιχνίδι του κρυμμένου θησαυρού. Αν και νίκησε η αντίπαλη ομάδα, μπορώ να πω πως ήταν μια ιδιαίτερη εμπειρία που μας έκανε να θυμηθούμε παιχνίδια που παίζαμε παλιά. Το πρόγραμμα μας συνεχιζόταν με επιδαπεδια και θεατρικά δρώμενα. Πάλι χωρισμένοι σε ομάδες παίξαμε παιχνίδια γνώσεων και τέλος γράψαμε και δραματοποιήσαμε μια ιστορία σχετική με το ταξίδι του Οδυσσέα. Μόλις τελειώσαμε είχε ήδη νυχτώσει και μιας που ήταν η τελευταία μέρα μας στο νησί βγήκαμε ξανά έξω για βραδινό. Το επόμενο πρωί είχε έρθει κιόλας η ώρα του αποχαιρετισμού. Ένα αίσθημα στενοχώριας μας είχε καταλάβει όλους καθώς θέλαμε να καθίσουμε περισσότερες μέρες στο νησί.

Φτάνοντας το Σάββατο το απόγευμα πάλι στην αφετηρία του ταξιδίου μας, ο καθένας έχοντας τη δίκια του ιδιαίτερη ανάμνηση απολη αυτή την περιπέτεια αν και εξαντλημένοι από τη διαδρομή, ανυπομονούσαμε να διηγηθούμε στους φίλους και στις οικογένειες μας όλα όσα είδαμε, μάθαμε, ακούσαμε. Τέλος θα θέλαμε να ευχαριστήσουμε τους υπευθύνους καθηγητές του προγράμματος που χωρίς αυτούς και την τεραστία ευθύνη που ανέλαβαν η τριήμερη εκδρομή στην Ιθάκη δεν θα είχε πραγματοποιηθεί **!**

**Ιωάννα Παράσχη Γ’2**